Мун Чжэ Ин

**''Җэин** (Җе Ин, Чжэ Ин) — исеме, **Мун** — фамилиясе*.</small>

*'Мун Чжэ Ин*', Җе Ин Мун, Җеин Мун (; *1953 елның 24 гыйнвары, Көньяк Корея, Коҗе*) — [[Көньяк Корея]] сәясәтчесе, дәүләт эшлеклесе, хокук белгече, [[2017 ел]]ның [[10 май|10 маеннан]]  Корея Республикасының президенты.

== Тәрҗемәи хәле ==

[[1953 ел]]ның [[24 гыйнвар]]ында Кьоңсаң–Намдо провинциясенең Коҗедо утравында туган. Әтисе — [[Төньяк Корея]]дан качып чыгучы; Корея сугышы вакытында, [[1950 ел]]ның [[декабрь|декабрендә]] [[Кытай]] гаскәре басымы астында чигенүче [[БМО]] гаскәре тарафыннан үзе яшәгән Хамхын шәһәреннән эвакуацияләнгән булган. Мун [[Пусан]]дагы (*Сеулдан читтә иң шөһрәтле*) Кённам урта мәктәбендә укыган.

Кёнхи университетында хокук белгечлегенә укыган. Юсин конституциясенә каршы студентлар протестын әзерләгән өчен университеттан куыла һәм кулга алына. Соңрак [[әрме|гаскәри хезмәткә]] алына, [[1976 ел]]ның [[18 август]]ында Пханмунджом инцидентында [[Көньяк Корея]] махсус көчләре составында катнаша. Гаскәри хезмәттән азат ителгәч, юрист эшчәнлеге алып барырга рөхсәт итүче имтихан бирә һәм суд өчен кадрлар әзерләүче институтка кабул ителә. Институтта яхшы укыса да, студентлар протестларында катнашканы булган өчен, аңа судья булып эшләргә рөхсәт бирелми, шуңа күрә ул адвокат һөнәрен сайлый. Адвокат булып эшләгәндә, Кореяның булачак президенты Но Му Хён белән хезмәттәшлек итә. [[2009 ел]]да [[Но Му Хён]]ның  кадәр алар дус булып калалар.

== Хезмәт юлы ==
* Кёнхи университеты бакалавры (*Сеул, белгечлек: юриспруденция*)
* Корея Республикасы коры җир гаскәрләре махсус операцияләр округы командованиесенең десант гаскәрләрендә хезмәт итә. 
* [[Пусан]] юристлар берлеге кеше хокуклары буенча даими комиссиясе рәисе. 
* «Юристлар демократик җәмгыять өчен» оешмасының Кьоңсаң–Намдо провинциясе һәм [[Пусан]] шәһәрендәге филиалы рәисе.
* Пусан демократик ватандашлар шурасы даими әгъзасы.
* «Демократия өчен халык хәрәкәте» оешмасының даими әгъзасы.
* Корея милли океанология университеты профессоры.
* Көньяк Корея президенты администрациясенең гражданнар мәсьәләләре буенча өлкән киңәшчесе. 
* Көньяк Корея президенты администрациясенең гражданнар җәмгыяте буенча өлкән киңәшчесе. 
* Көньяк Корея президенты администрациясе җитәкчесе.
* Но Му Хён фонды идарәсе рәисе. 
* [[Пусан]] шәһәренең Сасангу муниципаль округыннан 19нчы чакырылыш Корея республикасы Милли җыены әгъзасы.

«Мун Җэинның язмышы» дигән истәлекләрен бастыра, китап бестселлерга әйләнә.

== Сайлаулар ==
[[2012 ел]]дагы Көньяк Корея президентын сайлауларда, «Берләшкән демократик фирка» лидеры буларак, оппозициядән кандидат була, 48 % тавыш җыеп, элекке авторитар президент [[Пак Чон Хи]] кызы, идарә итүче Сэнури фиркасе вәкиле [[Пак Кын Хе]]га җиңелә.

[[2017 ел]]гы Корея Республикасы президентын сайлауларда Тобуро демократик фиркасеннән тәкъдим ителә. [[2017 ел]]ның [[9 май|9 маенда]] вакытыннан алда (*Ил президенты Пак Кын Хе ханымга карата импичмент игълан ителгәннән соң*) Көньяк Корея президентын сайлаулар оештырыла. 13 423 800 сайлаучының тавышын (*41,08 %*) җыеп, көндәшләре — консерватив «Корея азатлыгы» фиркасе кандидаты Хон Җун Пхе (*24,03 %*), «Халык фиркасе» кандидаты Ан Чхоль Суны (*21,4 %*) җиңеп, Көньяк Корея президенты итеп сайлана.

== Сылтамалар ==
* [http://www.moonjaein.com/ Рәсми сайт] 
* *Константин Асмолов''.  Новым президентом Южной Кореи стал Мун Чжэ Ин. Что о нем надо знать. TheQuestion.ru

## Искәрмәләр

Төркем:Көньяк Корея президентлары
Төркем:Корея сәясәтчеләре
Төркем:Дәүләт башлыклары
Төркем:Шәхесләр:Көньяк Корея
Төркем:Хокукчылар
Төркем:Адвокатлар
Төркем:Юристлар